กรุงไทย-แอกซ่าเปิดประใหม่จ่ายคืนรายงวด15%
กรุงไทย-แอกซ่า เปิดตัวแบบประกัน &#8220;บำนาญสุข&#8221; เงินจ่ายคืนรายงวดสูงถึง 15%&nbsp;
30 พ.ย. 2553

กรุงไทย-แอกซ่า เปิดตัวแบบประกัน “บำนาญสุข” เงินจ่ายคืนรายงวดสูงถึง 15% 
นางสายฝน สัจจศิลา ประธานเจ้าหน้าที่บริหารฝ่ายการตลาด บริษัท กรุงไทย-แอกซ่า ประกันชีวิต เปิดเผยว่า บริษัทฯได้ออกแบบประกัน “กรุงไทย-แอกซ่า บำนาญสุข” โดยรับประกันตั้งแต่อายุ 20-55 ปี ชำระเบี้ยประกันถึงอายุ 60 ปี และเมื่อผู้เอาประกันภัยมีอายุครบ 60 ปี จะได้รับเงินบำนาญรายงวด ปีละ 15% ของจำนวนเงินเอาประกันภัย และรับต่อเนื่องทุกปี จนครบอายุครบ 85 ปี นอกจากนี้บริษัทฯ ยังรับรองการจ่ายผลประโยชน์สูงถึง 15 ปี ในกรณีที่ผู้เอาประกันภัยเสียชีวิตระหว่างอายุ 60-74 ปี 
แบบประกัน “กรุงไทย-แอกซ่า บำนาญสุข” กำหนดวงเงินเอาประกันภัยขั้นต่ำที่ 1 แสนบาท ด้วยอัตราเบี้ยประกันภัยเริ่มต้นเพียง 23 บาท ต่อจำนวนเงินเอาประกันภัย 1,000 บาท ตัวอย่างเช่น เพศชายอายุ 35 ปีที่ต้องการความคุ้มครองชีวิตในจำนวนเงินเอาประกันภัย 1 แสนบาท ชำระเบี้ยประประกันภัยเพียงปีละ 8,200 บาทเท่านั้น 
ทั้งนี้ ผู้เอาประกันภัยสามารถนำเบี้ยประกันภัยตามที่จ่ายจริงสำหรับแบบประกันกรุงไทย-แอกซ่า บำนาญสุข ไปรับสิทธิลดหย่อนภาษีเงินได้ สูงสุด 2 แสนบาทต่อปี แต่ต้องไม่เกิน 15% ของรายได้พึงประเมินและเมื่อรวมกับเงินได้ที่จ่ายเข้ากองทุนอื่นๆในประเภทการออมเพื่อการเกษียณอายุ อาทิ  แบบประกันบำนาญกับกบข. กองทุนสำรองเลี้ยงชีพ และRMF ต้องไม่เกิน 5 แสนบาท แบบประกัน “กรุงไทย-แอกซ่า บำนาญสุข” โดยจะขายผ่านธนาคารกรุงไทยทุกสาขา และตัวแทน ทั่วประเทศไทย  เริ่มตั้งแต่วันที่ 1-31 ธ.ค.2553